Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jumalan ilmoitus hänen Sanassaan on tarkka.
Mutta ymmärtääksemme sen meidän tulee kiinnittää huomiota joka sanaan.
On toivottavaa tutkia alkukieltä.
Alkukielessä voidaan esim. toistaa sanoja kerta toisensa jälkeen -
tarkoituksena korostaa jotain asiaa.
Kääntäjä taas voi pitää toistoja turhina -
ja voi käyttää eri sanaa välttääkseen ikävystyttävää toistoa.
Hän ei huomaa, että tekstissä yritetään korostaa jotain asiaa.
Näin on käynyt seuraavassa Heprealaiskirjeen jaksossa.
Otetaan esiin Hepr. 12. Katsomme aluksi sen viimeisiä jakeita.
Niissä pyritään kertomaan eräästä tärkeästä asiasta.
Viime viikolla vihjasin eräästä kreikankielisestä sanasta.
Kyseessä on sana metatithemi, joka koostuu kahdesta osasta.
Meta tarkoittaa "kanssa" ja tithemi "asettamista".
Metatithemi tarkoittaa kahden asian asettamista vierekkäin.
Jos tutkit Raamatun sanoja, -
tiedät, että metatithemi tarkoittaa kahden asian rinnastamista, -
jotta voisimme ymmärtää, miksi toista asiaa pidetään parempana.
Kaksi asiaa rinnastetaan, -
jotta ymmärtäisimme, kumpi niistä on tärkeämpi.
Ymmärtääksemme parempaa meidän on ensin ymmärrettävä huonompaa.
Huonompi vaihtoehto ei tarkoita mitään pahaa.
Tarkoituksena on vain esitellä vielä parempi asia.
Vanha testamentti on hyvä asia.
Paavali sanoo, että laki on hyvä ja täydellinen ja sisältää ilmoitusta.
Se on pyhä.
Sitten siirrymme Uuden testamentin ilosanomaan.
Ilosanoma ei saanut alkuaan Uudesta testamentista.
VT:ssa on paljon ennustuksia UT:n ymmärtämiseksi -
laissa, Psalmeissa ja profeetoissa.
Mutta meidän on ymmärrettävä eräs seikka.
Tutkiessamme Heprealaiskirjettä olemme korostaneet Messiaan työtä, -
hänen pappeuttaan.
Ymmärtääksemme Messiaan pappeutta -
Heprealaiskirjeen kirjoittaja päätti Pyhän Hengen johdossa -
ottaa puheeksi Melkisedekin.
Hänestä kerrotaan vain Toorassa ja Psalmeissa.
Melkisedekistä puhutaan vihollisten voittamisen yhteydessä.
Aabraham tunnusti Melkisedekin merkityksen -
antamalla hänelle kymmenykset. Siinä hän vahvisti Melkisedekin työn.
Jotta ymmärtäisimme Jeshuan ylimmäispapillisuuden -
Melkisedekin, ei Aaronin, pappeudesta peräisin olevana, -
Heprealaiskirjeessä annetaan meille tietoa leeviläisten pappeudesta.
Siinä puhutaan muun muassa sovituspäivästä, -
jotta ymmärtäisimme vielä suuremman sovituksen.
Siitä käytetään nimitystä lunastus.
Kirjeessä kerrotaan, että Melkisedekin työllä oli iankaikkista merkitystä.
Samoin, koska Messias on pappi Melkisedekin järjestyksen mukaan, -
hänenkin työnsä ja pappeutensa on iankaikkinen.
Messias välittää meille ylipappina pelastuksen.
Kirjeessä puhutaan iankaikkisesta autuudesta ja lunastuksesta.
Iankaikkista pelastusta ei voi kadottaa eikä heittää pois.
Sitä ei voida muuttaa. Se pysyy iankaikkisena pelastuksena.
Leeviläisten pappeus on esikuvana.
Messias oli pappi Melkisedekin järjestyksen mukaan.
Jotta ymmärtäisimme Jeshuan pappeutta, -
se rinnastetaan Aaronin pappeuteen.
Toisen ymmärtäminen auttaa toisen ymmärtämistä.
Leeviläistä pappeutta varten oli laki, Toora.
Melkisedekin pappeuttakin varten oli "laki", ilosanoma.
Kerron nyt, mihin tähtään.
Puhuimme asiasta Hepr. 7:11-12:n yhteydessä.
Niissä sanotaan, että koska pappeus muuttui, -
lakikin piti muuttaa. Johtopäätöksenä oli päästä vanhasta eroon.
Ongelmana on, että sellainen tulkinta loukkaa Heprealaiskirjeen sanomaa.
Kirjeessä sanotaan, että jos emme koskaan ajattele enää lakia, -
emme voi ymmärtää Jeshuan pappeutta.
Me emme ole lain alla. En usko niin enkä opeta niin.
Se tarkoittaa, ettemme ole tuomion lain alla.
Se ei tarkoita sitä, että Mooseksen kirjojen tutkiminen olisi kiellettyä.
Ei se sitäkään tarkoita, ettei lailla olisi enää mitään merkitystä.
Leeviläistä pappeutta tai temppeliä ei ole enää.
Muttemme silti väitä, etteikö lain tutkimisesta olisi hyötyä.
Jos niin ajattelisimme, -
silloin emme täysin ymmärtäisi ilosanomaa ja Jeshuan työtä.
Minulta kysyttiin kerran, -
uskonko, että Messiaan laki ja Mooseksen laki ovat sama asia.
Siihen pitää vastata selkeästi.
Mutta ongelmana on, että jos vastaa ei, -
ihmiset ajattelevat, ettei Mooseksen lailla ole enää merkitystä.
Kun Messias puhuu käskyistä, ei hän VT:n käskyjä tarkoita.
Niin ajatellessa ollaan tehty väärä johtopäätös.
Messiaskin puhui omista käskyistään.
Hän sanoi esimerkiksi: -
"Rakasta lähimmäistä niin kuin itseäsi." Se on Tooran perusta.
Kun elämme uskossa Messiaaseen, meistä näkyy lain vanhurskaus.
Ei lain kirjaimen vaan lain hengen, sen alkuperäisen tarkoituksen.
Jotta näkisimme, elämmekö uskossa oikein, -
on viisasta tutkia VT:n käskyjä.
Näemme, miten Pyhä Henki johtaa meitä soveltamaan niitä tänään -
uuden liiton uskovina.
Laki ei meitä pelasta eikä tee vanhurskaiksi.
Emme ole lain alla, eli meitä ei tuomita lain mukaan.
Mutta laissa kuitenkin opetetaan, millaista on vanhurskas käytös.
Jotkut sanovat, ettei lailla ole enää merkitystä uuden pappeuden vuoksi.
Emme kuitenkaan voi täysin sivuttaa vanhaa pappeutta ja lakia.
Nyt VT:n pappeutta ei ole, mutta tuhatvuotisessa valtakunnassa on.
Mutta jos ymmärrämme -
Aaronin pappeutta ja Mooseksen lakia, -
ymmärrämme paremmin oikean ja väärän Pyhän Hengen johdossa.
Sanomani asiat ovat perustana tulevalle, -
kun Jumalan valtakunta perustetaan.
Avataan nyt Hepr. 12.
Aloitetaan jakeesta 27, johon viimeksi jäimme.
Edellä on sanottu, -
että Jumala puhuu taivaasta ja järkyttää maan lisäksi taivaat.
Siinä lainataan profeetta Haggaita, joka puhuu tulevasta valtakunnasta.
Jae 27: "Mutta tuo 'vielä kerran' osoittaa, -
että ne, mitkä järkkyvät, koska ovat luotuja, tulevat muuttumaan..."
"Muuttumaan" on siinä kreikaksi metathesin.
Jumalan valtakunta perustetaan kerran täyteydessään.
Edellä on puhuttu taivaallisesta Jerusalemista.
Tässä puhutaan valtakunnasta sen lopullisessa muodossa.
Jumala perustaa valtakuntansa ravisuttaessaan taivaita ja maata.
Messias opetti Matt. 5:ssä, että tulee uudet taivaat ja uusi maa.
Ensimmäinen maa ja ensimmäiset taivaat katoavat.
Tooralla on vielä merkitystä.
Messias sanoi, ettei yksikään lain piirto katoa -
eli ei menetä merkitystään, ennen kuin taivas ja maa katoavat.
Ilm. 21:ssä sanotaan, että tulee uusi taivas ja maa, -
koska entiset katosivat.
Toora menettää merkityksensä vasta uudessa Jerusalemissa, -
koska silloin olemme täydellisiä.
Uudessa Jerusalemissa kaikki on uutta, pyhää ja täydellistä.
Siksi Heprealaiskirjeen kirjoittaja on puhunut -
taivaalliseen Jerusalemiin pääsystä.
Jae 27: -
"Mutta tuo 'vielä kerran' osoittaa, -
että ne, mitkä järkkyvät, koska ovat luotuja, tulevat muuttumaan..."
Siinä käytetään sanaa metathesis, joka liittyy sanaan metatithemi, -
joka tarkoittaa kahden asian rinnastamista.
On tarpeellista tutkia ja ymmärtää lakia edelleen.
Mutta entistä ravistellaan, ja se poistuu.
Jae 27 jatkuu: -
"...että ne, jotka eivät järky, pysyisivät."
Maata ja taivasta järkytettiin, mutta Jumalan valtakunta ei järky.
Oikean tulkinnan vahvistaa jae 28: -
"Sentähden, koska me saamme valtakunnan, joka ei järky..."
Leeviläinen pappeus ei kyennyt synnyttämään Jumalan valtakuntaa, -
joka ei järky.
Valtakunta syntyi Melkisedekin pappeuden kautta.
Mutta emme ymmärrä näitä asioita lukematta Tooraa.
Ilman Tooraa saamme Heprealaiskirjeestä väärän käsityksen.
Jae 28: "Sentähden, koska me saamme valtakunnan, joka ei järky..."
Sitten joissakin raamatunkäännöksissä puhutaan -
ilosta tai kiittämisestä.
Mutta sanan "kiitollisuus" paikalla on kreikassa charin, "armo".
Tietysti valtakunnassa iloitaan ja kiitetään.
Mutta kirjeen kirjoittaja yrittää sanoa, -
että saamme valtakunnan Jumalan armosta.
Uudessa Jerusalemissa, Jumalan valtakunnan lopullisessa muodossa, -
kaikki on täydellistä. Siellä asuu ikuinen rauha ja vanhurskaus.
Siellä ei ole enää kuolemaa, surua eikä kyyneleitä.
Kaiken sen saamme armosta.
"Meillä on armo, -
jonka kautta palvelemme Jumalaa hänelle mielihyväksi."
Miten voimme palvella Jumalaa hänelle mielihyväksi?
Se, että meillä on armo.
Kiitollisuus on myös tärkeä ja voi muuttaa elämämme.
Mutta jos puhumme Jumalan palvelusta hänelle mielihyväksi, -
perustana on Jumalan armo.
Kuten edellä lainattiin Tiitus 2:ta: -
"Jumalan armo on ilmestynyt pelastukseksi kaikille ihmisille."
Armo myös "kasvattaa meitä, että me -
eläisimme siveästi ja vanhurskaasti... nykyisessä maailmanajassa."
Armosta voimme jo nyt osoittaa Jumalan valtakunnan ominaisuuksia.
Se on meidän kutsumuksemme ja haasteemme tässä ajassa.
Hepr. 12:28: -
"...ja siten palvelkaamme Jumalaa, hänelle mielihyväksi, -
pyhällä arkuudella ja pelolla..."
Luvun 12 viimeinen jae on tärkeä, -
koska se liittyy erääseen vanhan liiton puoleen, tuomioon.
Uuden liiton mukaan Messias otti päälleen kaiken tuomion.
Vaikka voimme päästä uuteen liittoon, -
emme ole saaneet kokea sitä vielä sen täyteydessään.
Niin käy vasta Jumalan valtakunnassa.
Siihen asti on olemassa ajatus Vanhan testamentin tuomiosta.
Vanhan testamentin tuomio löytyy myös Uudesta.
Se poistuu vasta, kun valtakunta perustetaan.
Jumala antaa tuomionsa, jotta uuden liiton valtakunta voisi tulla.
Jae 29: "...sillä meidän Jumalamme on kuluttavainen tuli."
Ensimmäisen maailman Jumala tuhosi vedellä.
Toisen hän tuhoaa tulella.
Mitä vanhat pyhät sanovat tästä?
Jumala on tuhoava tämän maailman. Kyseessä on hänen tuomionsa.
Hän tuhoaa tulella, koska se myös puhdistaa.
Tuli puhdistaa, valmistaa ja jalostaa, jotta Jumalan valtakunta voi tulla.
Meidän Jumalamme on kuluttavainen tuli.
Hän tuhoaa asiat, jotka eivät liity mitenkään hänen valtakuntaansa.
Ne tuhoutuvat ikuisiksi ajoiksi.
Asiat, jotka kuuluvat Jumalan liittoon, -
hän jalostaa ikuista, vanhurskasta valtakuntaansa varten.
Katsotaan vielä vähän lukua 13. Se alkaa Tooran tavalla.
Meidän pitää tarkata, ettemme päädy tässä kirjeessä vääriin päätelmiin.
Saatamme luulla, ettei Tooralla ole enää merkitystä.
Olen sanonut, -
että Jumala innoitti Paavalin sanomaan: -
"Koko Toora voidaan tiivistää näin.
Rakasta lähimmäistä kuten itseäsi. Ve-ahavta le-reacha kamocha."
Koko Toora sisältyy lähimmäisen rakastamiseen.
Luvun 13 alussa viitataan äskeiseen mutta eri tavalla.
Onko sattumaa, että merkitys on sama mutta lause on sanottu eri tavoin?
Onko kirjoittaja lainannut Tooraa väärin tai omin sanoin? Ei.
Käsky rakastaa lähimmäistä annettiin uudella kielellä ja eri tavoin, -
koska Tooraa sovelletaan syvemmällä tavalla.
Hepr. 13:1: "Pysyköön veljellinen rakkaus."
Kyseessä on käsky.
Rakasta veljeäsi tai lähimmäistäsi kuten itseäsi.
Tämä on Tooran perustus, -
joka on voimassa Melkisedekin pappeuden alaisina oleville ,-
niille, jotka ovat ottaneet vastaan ylipappimme Jeshuan ilosanoman.
Olin erään ryhmän kanssa Talmudin ajan kylässä Golanilla.
Puhuimme siitä, -
että tuhatvuotiseen valtakuntaan palautetaan turvakaupungit.
Joku kysyi, miksi niitä tarvitaan tuhatvuotisessa valtakunnassa.
Siksi, että siellä vallitsee koko Toora 613 käskyineen.
Tuhatvuotisessa valtakunnassa vallitsee Mooseksen laki.
Ei kuitenkaan vain lain kirjain vaan sen henki.
Messias opetti, että veljen vihaaminen on väärin.
Tappaminen on myös väärin.
Niille, jotka ilman aikomusta riistävät joltain hengen, -
voitiin myös antaa kuolemanrangaistus, -
elleivät he paenneet turvakaupunkiin.
Heidän on pysyttävä siellä riemu- vuoteen tai ylipapin kuolemaan asti.
Ylipapin kuolema sovitti tapon. Ihminen on vapaa lähtemään.
Miksi tarvitaan Tooran mainitsemat kuusi turvakaupunkia?
Tapetaanko valtakunnassa ihmisiä? Vanhat pyhät sanovat ei, -
koska siellä seurataan käskyn alkuperäistä tarkoitusta.
Käsky kuuluu: "Älä tapa!"
Mutta Messias sanoo, että jos sanomme veljeämme hulluksi, -
on aivan kuin olisimme tappaneet hänet sydämessämme.
Valtakunnassa vallitsee Tooran alkuperäinen tarkoitus siitä, -
ettemme vihaisi eli tappaisi edes ajatuksillamme.
Eli Toora käsitetään siellä uudella tavalla.
Siksi Heprealaiskirjeessä käsky rakastaa lähimmäistä kuin itseä -
on muutettu muotoon: -
"Pysyköön veljellinen rakkaus." Kohta jatkuu: -
"Älkää unhottako vieraanvaraisuutta; sillä sitä osoittamalla -
muutamat ovat tietämättään saaneet pitää enkeleitä vierainaan."
Esikuva löytyy Toorasta, 1. Moos. 18:sta.
Siellä kerrotaan Aabrahamista. On päivän kuumin hetki.
Tämä melkein satavuotias mies on juuri ympärileikattu.
Sitten ohi kulkee kolme muukalaista.
Me tiedämme heidän olevan Jumalan enkeleitä.
Joidenkin mukaan Jumala itse ilmestyi heidän hahmossaan.
Mutta teksti kertoo kolmesta miehestä. Aabraham juoksee heidän luokseen -
ja anoo heitä vastaanottamaan hänen vieraanvaraisuuttaan.
Niin tehdessään hän piti enkeleitä vieraanaan -
muttei huomannut asiaa heti.
Hachnasat orchim, muukalaisten vastaanottaminen, -
kuuluu kiinteästi lähimmäisen rakastamiseen.
Tässä nämä kaksi asiaa mainitaan yhdessä.
Vain juutalaisuutta tunteva yhdistäisi nämä kaksi asiaa.
Kyseessähän on kirje heprealaisille.
"Pysyköön veljellinen rakkaus.
Älkää unhottako vieraanvaraisuutta [muukalaisia kohtaan], -
sillä sitä osoittamalla -
muutamat ovat tietämättään saaneet pitää enkeleitä vierainaan."
Uskomme on tarkoitus vaikuttaa toisiin.
Luvussa 13 mainitaan asioita, joista Messias puhui, -
esim. vankien luona käyminen, ystävällisyys, -
itsensä kieltäminen ja lähimmäisen rakastaminen.
Jos kysyisi ortodoksirabbilta, mistä nämä asiat kertovat, -
hän vastaisi: "Tooran mukaisesta luonteesta.
Tällaisia asioita Toora synnyttää ihmisessä."
On merkittävää, että nämä asiat on kirjoitettu heti luvun 12 lopun jälkeen.
Siinä pyritään valottamaan erästä tärkeää Raamatun totuutta.
Niistä, jotka ovat kokeneet Messiaan työtä elämässään, -
ja ovat Jeshuan pappistehtävän alaisia, näkyy Jumalan rakkaus.
Heistä näkyy rakkaus Jumalan käskyihin, -
koska jos rakastaa Jumalaa, rakastaa hänen käskyjään.
Ilmaiset rakkautesi Jumalaa kohtaan rakastamalla toisia ihmisiä, jotka näet.
Messiashan sanoi: -
"Minkä olet tehnyt näille vähimmille veljille, olet tehnyt minulle."
Ensi viikolla tutkimme jännittävää lukua 13 lisää.
Shalom Israelista.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen